35. ΝΟΜΟΘΕΤ. ΔΙΑΤΑΓΜΑ υπ’ αριθ. 1319  της 24/27 Δεκ. 1972 (ΦΕΚ Α΄ 236) Περί εκπληρώσεως υπό ιατρών της εκ του Ν.Δ. 67/68 απορρεούσης υποχρεώσεως υπηρεσίας υπαίθρου εις Νοσηλευτικά Ιδρύματα Αθηνών, Πειραιώς, Θεσσαλονίκης. Άρθρ.1.-Ιατροί τοποθετηθέντες δι’ αποφάσεων του Υπουργού Κοινωνικών Υπηρεσιών εις θέσεις των Νοσοκομείων Ελληνικού Ερυθρού Σταυρού και ΠΙΚΠΑ, υπαίθρου Νοσοκομείων Νοσημάτων Θώρακος Αθηνών και Ψυχιατρείων Αθηνών και Θεσσαλονίκης ως και εις θέσεις των Κέντρων και Σταθμών αιμοδοσίας Ν.Δ. 2592/53 «περί οργανώσεως της Ιατρικής Αντιλήψεως»(τόμ. 34 σελ. 111) και συμπληρούντες εις ταύτας ενιαύσιον πραγματικήν υπηρεσίαν λογίζονται ως εκπληρώσαντες την υπό του Ν.Δ. 67/68 «περί λήψεως μέτρων δια την κάλυψιν των υγειονομικών αναγκών της υπαίθρου» (ανωτ. αριθ. 25) απορρέουσαν υποχρέωσιν αυτών. Άρθρ.2.-Ιατροί τοποθετούμενοι εφεξής δι’ αποφάσεων του Υπουργού Κοινωνικών Υπηρεσιών εις θέσεις των Νοσοκομείων Νοσημάτων Θώρακος Αθηνών και Β. Ελλάδος ως και των Ψυχιατρείων Αθηνών-Θεσσαλονίκης Ν.Δ. 2592/53 λογίζονται ως εκπληρούντες υπηρεσίαν υπαίθρου, εφ’ όσον υπηρετήσουν εις ταύτας επί διετίαν. Άρθρ.3.-Η ισχύς του παρόντος άρχεται από της δημοσιεύσεως εις την Εφημερίδα της Κυβερνήσεως. 